Priekšlikums Padomes regulaI, ar ko definē Eiropas Reģionālās attīstības fonda, Eiropas Sociālā fonda un Kohēzijas fonda galvenos noteikumus {SEC(2004) 924} /* COM/2004/0492 galīgā redakcija - AVC 2004/0163 */





[pic] | EIROPAS KOPIENU KOMISIJA | Briselē, 26.5.2005 COM(2005) 215 galīgā redakcija Priekšlikums PADOMES REGULA, ar ko groza Regulu (EEK) Nr. 1907/90 par noteiktiem olu tirdzniecības standartiem (iesniegusi Komisija) PASKAIDROJUMA RAKSTS Ar Regulu (EK) Nr. 5/2001 un (EK) Nr. 2052/2003, ar ko groza Regulu (EEK) Nr. 1907/90 par noteiktiem olu tirdzniecības standartiem, Padome noteica, ka Kopienā pārtikas olas obligāti jāmarķē ar kodu, kas identificē ražotāju un ļauj noteikt dējējvistu turēšanas metodi. No 2004. gada 1. janvāra šī marķēšana ir obligāta visām A kategorijas jeb svaigām olām, taču atkāpē paredzēja, ka vietējā atklātā tirgū pārdotās olas jāmarķē no 2005. gada 1. jūlija. Šī pēdējā prasība rada sarežģījumus, jo īpaši jaunajās dalībvalstīs, kur olu mazumtirdzniecība vietējā atklātā tirgū ir ļoti izplatīta parādība. Šā iemesla dēļ Komisiju lūdza pieļaut izņēmumu attiecībā uz to olu marķēšanu, ko pārdod vietējā atklātā tirgū, kurš atrodas ražošanas reģionā. Minēto lūgumu pamatoja ar atsevišķu lauksaimniecības produktu, piemēram, pārtikas olu, tiešās pārdošanas lielo sociālekonomisko nozīmību mazajiem ražotājiem. Attiecīgi ir jāgroza minētā Padomes regula, ļaujot dalībvalstīm neobligātā veidā un ar konkrētiem nosacījumiem atbrīvot mazos ražotājus, kuru saimniecībā ir ne vairāk kā 50 dējējvistas, no pienākuma marķēt vietējā atklātā tirgū pārdotās olas. Priekšlikums PADOMES REGULA, ar ko groza Regulu (EEK) Nr. 1907/90 par noteiktiem olu tirdzniecības standartiem EIROPAS SAVIENĪBAS PADOME, ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju[1] un jo īpaši tās 2. panta 2. punktu, ņemot vērā Komisijas priekšlikumu, tā kā: (1) no 2005. gada 1. jūlija vietējā atklātā tirgū pārdotās olas jāmarķē ar kodu, kas identificē ražotāju un ļauj noteikt dējējvistu turēšanas metodi, saskaņā ar Padomes Regulas (EEK) Nr. 1907/90[2] 7. panta 1. punkta a) apakšpunktu. Atsevišķās dalībvalstīs šī prasība var radīt sarežģījumus mazām saimniecībām, kam ienākumi ir nelieli un olu ražošana bieži ir tikai papildu nodarbošanās. Ievērojot to, ka iespēja tirgot pārtikas olas vietējā atklātā tirgū šīm saimniecībām sociālekonomiski ir ļoti nozīmīga, jāpilnvaro dalībvalstis atbrīvot minētās saimniecības no marķēšanas prasības ievērošanas. Tādēļ jāparedz atkāpe attiecībā uz saimniecībām, kurās ir ne vairāk kā 50 dējējvistas; (2) tādēļ attiecīgi jāgroza Regula (EEK) Nr. 1907/90, IR PIEŅĒMUSI ŠO REGULU. 1. pants Regulas (EEK) Nr. 1907/90 2. panta 3. punkta pēdējo daļu aizstāj ar šādu daļu: „Tomēr vietējā atklātā tirgū uz ražotāja pārdotajām olām ir kods, kas noteikts 7. panta 1. punkta a) apakšpunktā. Olu ražotājus, kuru saimniecībās ir ne vairāk kā 50 dējējvistas, dalībvalstis var atbrīvot no šīs prasības izpildes, ja minētās olas pārdod vietējā atklātā tirgū, kas atrodas ražošanas reģionā, un ja pārdošanas vietā ir norādīts saimniecības nosaukums un adrese.”. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . To piemēro no 2005. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā — priekšsēdētājs [1] OV L 282, 1.11.1975., 49. lpp. Regulā jaunākie grozījumi izdarīti ar Regulu (EK) Nr. 2052/2003 (OV L 305, 22.11.2003., 1. lpp.). [2] OV L 173, 6.7.1990., 5. lpp. Regulā jaunākie grozījumi izdarīti ar Regulu (EK) Nr. 2052/2003 (OV L 305, 22.11.2003., 1. lpp.).